Drágább lesz a bors és a bazsalikom
Ugyan indokolatlan, de jelentõs áremelkedés mutatkozott a fûszerpiacon az elmúlt két évben. A legjobban a bors ára növekedett, a korábbi 1500-1700 dolláros világpiaci árszint egészen 4000-ig ugrott. Várhatóan az idén is folytatódik a drágulás, ami elõbb-utóbb megjelenik a hazai fogyasztói árakban - írta a Napi Gazdaság.
Imre József, a Szilasfood Kft. ügyvezetõ igazgatója szerint teljesen bizonytalan a borspiac, s bár a nagykereskedõk nehezen tudják érvényesíteni az alapanyag drágulását az üzletláncokban, az nyilvánvalóan meglátszik majd a fogyasztói árakban is.

Az elmúlt két évben robbanásszerû áremelkedés volt a borspiacon: a korábbi stabil, tonnánként 1500-1700 dolláros árszint egészen négyezerig emelkedett - a folyamat okaira a fûszergyártó cégek azóta sem találtak igazi magyarázatot, mivel sem a termelõi, sem a fogyasztói kereslet oldaláról nem tapasztaltak komolyabb változást. Iparági becslések szerint a világ borsfelhasználása egyébként évi 305 ezer tonna körül alakul.

Várhatóan az idén is folytatódik a tendencia, ami elõbb-utóbb megjelenik a hazai fogyasztói árakban. A világ 259 ezer tonnára becsült borstermelésének harmadát adó Vietnam termelõi szövetsége a napokban jelentette be, hogy az idén a tavalyinál kisebb volt a betakarított termés: 87 ezer tonna a 2007-es 90,3 ezer tonna után. Az árakat azonban nemcsak a vietnami termés mennyisége befolyásolhatja: az ugyancsak jelentõs exportõr Indonéziában, Malajziában, Brazíliában és Srí Lankán például még csak most indul a betakarítás; jelenleg jók a terméskilátások, bár a tavalyit meghaladó termésrõl egyik országból sem érkezett hír.

Az AC Nielsen Piackutató Kft. legutóbbi, 2007-2008. december-januárban elvégzett felmérése szerint a mono (egyfajta)-fûszerek körében az utóbbi idõben csökkent a kereskedelmi márkák piaci részesedése: legutóbb 37, egy évvel korábban pedig 47 százalék volt. Az ügyvezetõ szerint további áremelkedésekre lehet számítani a bors hazai fogyasztói árában. Mivel azonban a bors alaptermék, gyakorta maga után húzza a többi fûszer árát is. A mostani forinterõsödés pedig csak pillanatnyi könnyebbséget jelent az importbeszerzések esetében - teszi hozzá az ügyvezetõ.
dollár drágulás Napi Gazdaság fogyasztói ár Magyarország